钦定古今图书集成/明伦汇编/官常典/第648卷 > 金洪
## 钦定古今图书集成/明伦汇编/官常典/第648卷 > 金洪

按《靖江县志》：“洪，鄞县人。以进士弘治元年为靖江令。
强明果决，事无钜细，一览无遁情，宿胥老猾，不得刺手。有潘蛮儿者，掠妇而杀其夫，潜埋之，逾年无知者。
洪劝农至其处，忽马惊，洪知当有冤，命起视，果得尸，
蛮儿伏辜。靖俗尚祀祷，贵巫贱医，病者多横死。洪为
毁淫祠，施善药，全活甚众。时部檄督积逋甚峻，至有”
田已圮而赋仍如额者，民嗷嗷无诉。洪为之斟酌通
变，赋他田之新涨者以充其数，又劝民垦荒而宽其
租，其开田多者，令得以赎罪。自是菑畬日广，民以殷
富。时西北军兴告急，大司徒征常平谷于诸郡邑，所
在驿骚。洪抗言：“靖新造多饥民，存活之不能安”，所得
馀谷，遂获免。莅任三年，兴学造士，设津梁，疏水利，奠
民居，饬官署无宁晷。调吴江令，去。